b"\n_START_ARTICLE_\nKate Ryan\n_START_SECTION_\nOtro\xc5\xa1tvo\n_START_PARAGRAPH_\nRojena je bila 22. julija, leta 1980 v majhnem mestecu Tessenderlo v Belgiji star\xc5\xa1ema z nizozemskimi koreninami. Odra\xc5\xa1\xc4\x8dala je v glasbeni dru\xc5\xbeini. Pri osmih letih se je nau\xc4\x8dila igrati klavir in kitaro. Glasbenih in pevskih ve\xc5\xa1\xc4\x8din jo je nau\xc4\x8dila teta, ki je u\xc4\x8dila v glasbeni \xc5\xa1oli, vendar so Kate zanimale tudi druge stvari. \xc5\xa0tudirala je umetnost, specializirala pa se je za obikovanje nakita._NEWLINE_Kot najstnica je velikokrat igrala v barih in po nekem nastopu je pristopil k njej manager in jo povabil v studio, da bi posnela kak\xc5\xa1no pesem. Pri 16 je postala \xc4\x8dlanica pop skupine Melt, ki je delovala 2 leti, vendar ni do\xc5\xbeivela posebnih uspehov. Ko je spoznala producenta Andya Janssensa, je zapustila skupino in pri\xc4\x8dela sta skupaj pisati pesmi. Njen prvi single\xc2\xa0\xc2\xbbScream For More\xc2\xab, ki je iz\xc5\xa1el leta 2001, je kmalu postal uspe\xc5\xa1nica.\n_START_SECTION_\nSolo kariera\n_START_PARAGRAPH_\nPridobila je mednarodno slavo s predelavo uspe\xc5\xa1nice Mylene Farmer, D\xc3\xa9senchant\xc3\xa9e, ki se je hitro povzpela na vrhove Evropskih dance lestvic. Leta 2002 je podpisala z zalo\xc5\xbebo EMI Belgija in istega leta je iz\xc5\xa1el njen album z naslovom Different, ki je dosegel zlato naklado, saj je bil prodan v ve\xc4\x8d kot 250,000 kopijah po celi Evropi. V ZDA je postala dovolj slavna, da so glasbeni porabniki, ki imajo raje dance-pop z evropskim priokusom, kupovali album Different, \xc4\x8deprav je bil album razpolo\xc5\xbejiv le kot uvo\xc5\xbeen naslov. Katein prvi singl za ameri\xc5\xa1ko tr\xc5\xbei\xc5\xa1\xc4\x8de\xc2\xa0\xc2\xbbScream For More\xc2\xab, iz\xc5\xa1el 17. julija, 2001 pri zalo\xc5\xbebi Robbins Entertainment, je po\xc5\xbeel veliko uspeha, \xc5\xa1e posebej v klubih in na dance radiih. Ravno tako njen slede\xc4\x8di singl Desenchantee/U R My Love, ki pa je bil \xc5\xa1e bolje prodajan. Leta 2004 je v Evropi in Severni Ameriki iz\xc5\xa1el njen novi album Stronger pri zalo\xc5\xbebi Water Music Records. Dobro se je odrezal na dance lestvicah, obratno na pop lestvicah, saj ni bil dovolj reklamiran in zato zanj ni bilo veliko interesa._NEWLINE_Leta 2006 je Belgijo zastopala na tekmovanju za Pesem Evrovizije s pesmijo Je t' adore. Izpadla je v polfinalu in nepri\xc4\x8dakovano zasedla 12. mesto, saj je bila ena izmed favortik za zmago. Pesem Je T'Adore je postala velik hit v Evropi in Severni Ameriki._NEWLINE_Slede\xc4\x8da izdana singla sta bila Alive in tretji po vrsti, All For You._NEWLINE_Njen zadnji singl Voyage Voyage/We All Belong je bil izdan 6. julija 2007. Pesem Voyage Voyage je priredba pesmi Voyage, Voyage francoske pevke Desireless,pesem We All Belong pa je bila izbrana za himno Eurogames 2007. Kate na\xc4\x8drtuje njen \xc4\x8detrti studijski album naslednje leto."